呂奇策

吕奇策（），字可献，號金門，浙江绍兴府新昌县人。

生平
敏悟夙成，过目辄成诵。品格轩朗，不立町畦，笃于孝友，兄弟皆仰给焉。萬曆三十一年（1603年）癸卯科舉人，四十七年（1619年）己未科进士，初授行人司行人，泰昌元年奉命行取大学士何宗彦来京。天啓二年十月奉使册封乐安王朱謀𩔇。调江西饶州府馀干县知县，七年本省同考。升工部主事，魏珰势烜赫，或劝之趋谒，台省可立跻，曰：宁失官，此膝不可屈也。风节矫然，竟忤珰谪福建都事。后珰败，召补秋曹，转司马郎。时京师戒严，奇策调度有方，擢淮安知府。剔弊蠹，革陋规，剖决如流，人谓之顺水船。淮为南北转漕要地，料理悉得机宜。藩府经过中使需索，毅然不应，卒亦遁迹去，一郡以安。后历广东南雄府，到任即辞归。历任馀干、南雄、淮安，皆肖像立祠祀焉。

家族 
生父吕明稷，封行人。嗣父吕明忠，封郎中。

参考文献

Q
新昌人
萬曆三十一年癸卯科舉人
明朝行人司行人
明朝馀干县知县
明朝工部主事
明朝工部员外郎
明朝工部郎中
明朝淮安府知府
明朝南雄府知府